Χοιρινές μπριζόλες στον φούρνο μαριναρισμένες σε πετιμέζι και ξύσματα εσπεριδοειδών
Μια φρέσκια μαρινάδα με ξύσματα εσπεριδοειδών και πετιμέζι δίνει αξέχαστη γεύση σε αυτές τις ζουμερές χοιρινές μπριζόλες. Συνοδεύουμε με μια μεγάλη πράσινη σαλάτα για ένα πλήρες γεύμα.
4 χοιρινές μπριζόλες λαιμού χωρίς κόκαλο, ξύσμα από 1 πορτοκάλι, ξύσμα από 1 γκρέιπφρουτ (ή νεράντζι ή περγαμόντο), ξύσμα από 2 λάιμ, τα φύλλα από 1 μάτσο μαϊντανό, πολύ ψιλοκομμένα, 50 ml ελαιόλαδο, 200 ml πετιμέζι, 2 σκελίδες σκόρδο, ψιλοκομμένες, 4 κουτ. σούπας μουστάρδα απαλή, αλάτι, φρεσκοτριμμένο πιπέρι
Για να ετοιμάσουμε τις χοιρινές μπριζόλες στον φούρνο μαριναρισμένες σε πετιμέζι και ξύσματα εσπεριδοειδών, ξεκινάμε και σε ένα ταψάκι ανακατεύουμε τα ξύσματα, τον μαϊντανό, το ελαιόλαδο, το πετιμέζι, το σκόρδο, αλάτι και πιπέρι. Απλώνουμε το μείγμα ομοιόμορφα μέσα στο σκεύος.Με ένα πινέλο αλείφουμε τις μπριζόλες με τη μουστάρδα και από τις δύο πλευρές.Τις ακουμπάμε στο ταψί με το μείγμα από τα ξύσματα και τις γυρνάμε μερικές φορές, για να κολλήσει παντού όσο γίνεται καλύτερα.Σκεπάζουμε το σκεύος με διάφανη μεμβράνη. Τις μαρινάρουμε στο ψυγείο για 4-6 ώρες.Προθερμαίνουμε τον φούρνο στους 180°C.Στρώνουμε με λαδόκολλα ένα μεγάλο ταψί και αραδιάζουμε τις μπριζόλες σε μονή στρώση, χωρίς να τις σκουπίσουμε από τη μαρινάδα.Ψήνουμε για 20-30 λεπτά, μέχρι να ροδίσουν εξωτερικά, να ψηθούν εσωτερικά και να παραμείνουν ζουμερές.Τις σερβίρουμε ζεστές, πασπαλισμένες με λίγο επιπλέον ψιλοκομμένο μαϊντανό.
Χοιρινό,Απόκριες